Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 659/11/8803	Košice II, 3.10.2012
EEČ : 2-64-305-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	Podľa § 215 ods. 1 písm. c/Trestného poriadku  z a s t a v u j e m  trestné stíhanie  vedené proti obvinenému:

XXXXX                 nar. XXXXX, trvale bytom XXXXX,  XXXXX  
                                                                                                                                                                                                                                                                                                                                                              
pre prečin krádeže podľa  § 212 ods. 2 písm. c/ Trestného zákona zákona na  tom  skutkovom základe, že v dobe XXXXX dňa 29.09.2011 na XXXXX  XXXXXa detskom ihrisku bez použitia násilia vytrhol XXXXX z rúk 1 ks retiazku zo žltého kovu a  2 ks náušníc zo žltého kovu so vsadenými modrými kameňmi, čím takto uvedenou krádežou spôsobil pre XXXXX XXXXX škodu vo výške 500,-€
lebo je nepochybné, že skutok nespáchal obvinený
Odôvodnenie:
Uznesením povereného príslušníka  Obvodného oddelenia PZ XXXXX - XXXXX sp. zn. ORP-XXXXX zo dňa 30.09.2011  bolo podľa § 199 ods. 1 Trestného poriadku začaté trestné stíhanie a  dňa 28.11.2011 bolo podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. c/ Trestného zákona na  tom skutkovom základe, že v dobe od 20.00 hod. dňa 29.09.2011 na XXXXX na detskom ihrisku bez použitia násilia vytrhol XXXXX z rúk 1 ks retiazku zo žltého kovu a 2 ks náušníc zo žltého kovu so vsadenými modrými kameňmi, čím takto uvedenou krádežou spôsobil pre XXXXX z XXXXX škodu vo výške 500,-€.

           Obvinený XXXXX bol vypočutý dňa 13.04.2012, kde do zápisnice o výsluchu obvineného odmietol vypovedať, na otázky povereného príslušníka nereagoval, neodpovedal, nevyjadril sa ani k  osobe  ani k  veci.

      Dňa 09.05.2012 bola povereným príslušníkom vykonaná rekognícia osoby, kde poškodená XXXXX neopoznala obvineného XXXXX s tým, že na predložených fotografiách nespoznala osobu, ktorá jej dňa 29.09.2011 v  parku na XXXXX  odcudzila šperky. 

Podľa § 215 ods. 1 písm. c/ Trestného poriadku prokurátor zastaví trestné stíhanie ak  je nepochybné, že skutok nespáchal obvinený.

S poukazom na uvedené skutočnosti som rozhodol v zmysle výrokovej časti tohto uznesenia a trestné stíhanie proti obvinenému XXXXX som podľa §  215 ods. 1 písm. c/Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor